પત્રકાર ઉર્મિલેશ ઉર્મિલે પોતાની ફેસબૂક પોસ્ટમાં લખ્યું છે કે, વિનોદ પર કોઇ મંત્રીની પોર્ન સીડી રાખવાનો આરોપ ઘડવામાં આવ્યો છે અને આ કારણે જ તેમની ધરપકડ થઇ છે. પોલીસે પણ વિનોદ વર્માની ધરપકડની વાત સ્વીકારી હતી, પરંતુ આ અંગે કોઇ પણ પ્રકારની જાણકારી આપવાની ના પાડી હતી. વિનોદ વર્મા એડિટર્સ ગિલ્ડ ઓફ ઇન્ડિયાના સભ્ય છે. ઉર્મિલેશ ઉર્મિલ સહિત અનેક વરિષ્ઠ પત્રકારોએ વિનોદ વર્માની ધરપકડ અંગે જાણકારી આપી હતી. આમ આદમી પાર્ટીના નેતા આશુતોષ કુમારે લખ્યું છે કે, બીબીસીના પૂર્વ પત્રકાર અને અમર ઉજાલાના એડિટર જનરલ રહી ચૂકેલા વિનોદ વર્માની સંદિગ્ધ રીતે ધરપકડ કરવામાં આવી છે. શું આ પ્રેસ પર હુમલો છે?